CELEX: C2007/155/75
Language: bg
Date: 2007-07-07 00:00:00
Title: Дело T-183/07: Иск, предявен на 28 май 2007 г. — Република Полша/Комисия

7.7.2007   
            
            
               BG
            
            
               Официален вестник на Европейския съюз
            
            
               C 155/41
            
         Иск, предявен на 28 май 2007 г. — Република Полша/Комисия
   (Дело T-183/07)
   (2007/C 155/75)
   Език на производството: полски
   Страни
   
      Ищец: Република Полша (представител: E. E. Ośniecka — Tamecka, pełnomocnik rządu)
   
      Ответник: Комисия на Европейските общности
   Искания на ищеца
   
               —
            
            
               да се отмени на основание член 230 ЕО изцяло или частично Решението на Комисията К (2007) 1295 окончателен от 26 март 2007 година относно нотифицирания от Полша национален план за разпределение на разрешителните за емисии на парникови газове в съответствие с Директива 2003/87/ЕО на Европейския парламент и на Съвета,
            
         
               —
            
            
               да се постанови решение на полски в съответствие с член 35, параграф 2 от Процедурния правилник,
            
         
               —
            
            
               да се осъди Комисия на Европейските общности да заплати направените от Полша разноски.
            
         Правни основания и основни доводи
   Ищецът иска отмяна на Решение на Комисията К (2007) 1295 окончателен от 26 март 2007 година относно нотифицирания от Полша националния план за разпределение на разрешителните за емисии на парникови газове в съответствие с Директива 2003/87/ЕО на Европейския парламент и на Съвета (1), в което Комисията решава, че някои аспекти от полския национален план за разпределение на разрешителните за CO2 емисии за периода 2008-2012 и за който Комисията е уведомена на 30 юни 2006 г., са несъвместими с член 9, параграф 1 и 3, член 10 и член 13, параграф 2 и с критериите, установени в Приложение III от Директива 2003/87/ЕО. Въпросното решение установява средно годишно разпределение на разрешителните за емисии в Полша за периода 2008-2012 на приблизително 208,5 мил. тона еквивалент на въглероден двуоксид. По този начин предложената от Полша граница от 284,6 мил. тона емисии на въглероден двуоксид за периода 2008-2012 в националния й план за разпределение на разрешителните за емисии на парникови граници, за който тя е уведомила Комисията, е намален с 26,7 %.
   В подкрепа на иска си ищецът изтъква, че Комисията като е взела решението след изтичане на три месечния период за отхвърляне на нотифицирания от Полша националния план за разпределение или на някой аспект от него, е нарушила член 9, параграф 3 от Директива 2003/87/ЕО. Ищецът смята, че Комисията е нарушила съществени процедурни правила и е превишила правомощията си.
   Освен това според ищеца Комисията е нарушила член 9, параграф 1 и третия критерий от Приложение III на Директива 2003/87/ЕО, като при оценката на предоставения от Полша националния план за разпределение за периода 2008-2012 неправомерно не е преценила предоставените от Полша в националния й план за разпределение факти, и вместо това е заменила анализа на фактите с анализ на собствени факти, получени от непоследователно прилагане на модела за икономически анализ, избран от Комисията. Според ищеца Комисията е нарушила по този начин съществени процедурни правила.
   В допълнение, ищецът изтъква, че Комисията е нарушила съществени процедурни правила, като при приемането на въпросното решение не е взела в предвид международни решения, задължителни за Общността (по-специално Протокола от Киото) и по този начин е нарушила установените в Приложение III от Директива 2003/87/ЕО критерии, а именно 1, 2 и 12 от тях.
   Според ищеца Комисията е нарушила също така член 9, параграф 3 и член 13, параграф 2 от Директива 2003/87/ЕО, като неправилно е ограничила възможността за прехвърляне на разрешения за CO2 емисии от първия времеви период (2005-2007) към втория времеви период (2008-2012). Така, според ищеца Комисията е превишила правомощията си.
   Ищецът изтъква също така, че Комисията е нарушила съществени процедурни правила, като не е посочила на ищеца преди да вземе решението, основните причини, поради които е възнамерявала да го вземе. Поради тази причина за ищеца е било невъзможно да прецени дали оспорваното решение съответства на член 175, параграф 2, буква в) ЕО във връзка с член 7, параграф 1 ЕО.
   Най-накрая, ищецът изтъква, че като е взела решението без предварителни консултации с него и също така като не е взела в предвид специфичния енергиен баланс на Полша, Комисията може да засегне енергийната сигурност на ищеца и следователно е превишила правомощията си.
   
      (1)  Директива 2003/87/ЕО на Европейския парламент и на Съвета от 13 октомври 2003 година за установявана не схема за търговия с квоти за емисии на парникови газове в рамките на Общността и за изменение на Директива 96/61/ЕО (ОВ L 275, 25.10.2003 г., стр. 32).